b'\n_START_ARTICLE_\nSvagdricka\n_START_PARAGRAPH_\nSvagdricka er en gj\xc3\xa6ret maltbasert drikke med lavt alkoholinnhold. Svagdricka var hverdagsdrikke i store deler av Europa allerde i middelalderen og ble tradisjonelt brygget i hjemmene. H\xc3\xb8ysesong for svagdricka var i sl\xc3\xa5tten om sommeren og ved store h\xc3\xb8ytider som jul og p\xc3\xa5ske.\n_START_SECTION_\nSverige\n_START_PARAGRAPH_\nI Sverige har svagdrickan i dag et alkoholinnhold p\xc3\xa5 cirka 2,0 volumprosent (f\xc3\xb8r 2,8 volumprosent alkohol og n\xc3\xa5 ogs\xc3\xa5 noen ganger 0,8 eller 2,1) smaksatt med humle og s\xc3\xb8tet med sakkarin. _NEWLINE_P\xc3\xa5 begynnelsen av 1900-tallet fantes det lokale svagdricksbryggerier rundt omkring i Sverige og forbruket var da ca 35 liter per \xc3\xa5r/person. Svagdrick var, spesielt i S\xc3\xb8r-Sverige en gjengs drikk til m\xc3\xa5ltider, som ogs\xc3\xa5 kunne blandes med melk til s\xc3\xa5 kalt \xc2\xabdrickablandning\xc2\xbb. Kokt svagdricka med br\xc3\xb8dbiter eller gr\xc3\xb8t kaltes \xc2\xab\xc3\xb6lsupa\xc2\xbb eller \xc2\xabdrickasupa\xc2\xbb, oppvarmet drikke blandet med melk ble \xc2\xab\xc3\xb6lost\xc2\xbb._NEWLINE_I dag finnes det bare et f\xc3\xa5tall bryggerier igjen, og produktet er ujevnt tilgjengelig i dagligvarebutikkene; vanligst er den i desember.'